Vermiste polisieman se liggaam gevind | Maroela Media
Michael van der Watt (Foto verskaf deur die SAPD)
Kol. Priscilla Naidu, woordvoerder van die polisie, het aan Maroela Media gesê sy liggaam is Donderdagmiddag omstreeks 16:00 in die Van Stadensravyn gevind, ongeveer 2 km van waar sy fiets vroeër gevind is.
"Hy het 'n skietwond aan die regterkant van sy kop gehad. Sy dienspistool het langs hom gelê," het Naidu verduidelik. "Geen vuilspel word vermoed nie."
Sy het gesê kollegas van Van der Watt, die span van die Motherwell-taktiesereaksie-eenheid, het op sy liggaam afgekom.
Die polisie het Donderdag hul honde-eenheid en verskeie ander eenhede ingespan om aan die soektog deel te neem onder Van Stadensbrug.
Van der Watt se vrou het hom as vermis aangemeld nadat sy sedert Sondagaand nog nie van hom gehoor het nie. Sy was vir die langnaweek weg saam met haar ouers en het eers Maandag weer by die huis aangekom. "Sy het gesien sy beursie en selfoon was in die huis, maar sy fiets en dienspistool was weg. Sy het hom toe as vermis aangemeld omdat sy laat Sondagaand laas iets van hom gehoor het."
Sy bure het beweer hulle het Maandagoggend iemand die huis sien verlaat in fietsryklere.
Die soektog na Michael van der Watt (4 Mei 2017) Foto: SAPD
Dis so hartseer baie sterkte vir sy familie my man ook presies diesele gedoen 3 en half jaar later nogsteeds nie antwoorde op vrae. Mens weet net nie hoekom
Ag nee. Ons moet mekaar bystaan as ons sien iemand voel emosioneel af. Ons moet sterker gemeenskap onder ons vorm en meer oor mense in ons omgewing omgee.